דמויי קביה

[ממוזער|230px|זוג [דגו (מכרסם)|דגואים]]
ממוזער|230px|המכרסם Ctenodactylus gundi.
**דמויי קביה** (שם מדעי: Caviomorpha) היא תת-סדרה של מכרסמים הנפוצה ברחבי העולם והיא כוללת את המכרסמים הגדולים ביותר ובראשם הקפיבארה הדרום אמריקאית. 

תחת תת-הסדרה מסווגות שבע משפחות נכחדות ושלוש עשרה משפחות קיימות, שכוללות מעל 150 סוגים נכחדים ו-60 קיימים ומעל 250 מינים קיימים. חלק מהמינים כמו הקביה, הדגו והצ'ינצ'ילה הם חיות מחמד ידועות ואחרים כמו הנוטרייה שימשו לתעשיית פרוות.

המינים הקדומים הגיעו לדרום אמריקה כנראה בפליוקן ובמיוקן מאפריקה, דרך האוקיינוס האטלנטי. בגלל שדרום אמריקה הייתה אז מנותקת מצפון אמריקה, התפתחו המינים בתת-הסדרה ללא איום משמעותי של טורפים. מתחריהם היחידים היו מיני כיסאים דרום אמריקניים אולם אלה לא היוו איום גדול. תוך שמירה על תזונה צמחונית כמעט לגמרי, התפתחו המינים וגדלו מממדים ממוצעים של חולדה עד לגודל של ביזון, אליו הגיע המין הנכחד *Phoberomys pattersoni*. כמו כן, התפתחו המינים להתאמה למגוון סביבות חיים, כגון אדמת מרעה, הרים ויערות טרופיים.

לאחר ההחלפה האמריקנית הגדולה היגרו מינים רבים למרכז אמריקה, אולם רק מין קיים אחד - סמרן מקריס הצליח להתיישב ולשרוד באופן טבעי צפונית למקסיקו. המין הנכחד נאוכרוס פינקניי (*Neochoerus pinckneyi*) הצליח לעשות זאת גם הוא אך לבסוף נכחד ואילו הנוטריה הועברה לצפון אמריקה על ידי בעלי חוות פרוות והוגדרה שם מין פולש. היא קיימת גם בישראל כמין פולש.

## מיון
***על-משפחה Ctenodactyloidea
****משפחה גונדיים (Ctenodactylidae)
****משפחה Tammquammyidae - נכחדה
****משפחה חולדות לאוס (Diatomyidae) - בה סוג ומין יחיד חולדת לאוס (Laonastes aenigmamus)
****משפחה Yuomyidae - נכחדה
****משפחה Chapattimyidae - נכחדה
****משפחה Tsaganomyidae - נכחדה
*אינפרא-סדרה דמויי דורבן (Hystricognathi)
****משפחה Baluchimyinae - נכחדה
****משפחה דרבניים (Hystricidae)
**קבוצה פיומורפיים (Phiomorpha)
****משפחה חולדות שפניות (Petromuridae) - בה סוג ומין יחיד: חולדה שפנית (Petromus typicus)
****משפחה חולדות קנים (Thryonomyidae)
****משפחה חולדים עירומים (Heterocephalidae) - בה סוג ומין יחיד: חולד עירום (Heterocephalus glaber)
****משפחה מכרתניים (Bathyergidae)
**קבוצה קביות העולם החדש (Caviomorpha)
****משפחה סמרניים (Erethizontidae)
***על-משפחה Cavioidea
****משפחה אגוטיים (Dasyproctidae)
****משפחה פאקות (Cuniculidae)
****משפחה Eocardiidae - נכחדה
****משפחה דינומיסיים (Dinomyidae) 
****משפחה קבייתיים (Caviidae)
***על-משפחה Octodontoidea
****משפחה אוקטודוניים (Octodontidae)
****משפחה טוקואיים (Ctenomyidae)
****משפחה חולדות קוצניות (Echimyidae)
****משפחה נוטריים (Myocastoridae) - בה סוג ומין יחיד: נוטרייה (Myocastor coypus)
****משפחה הוטיים (Capromyidae)
****משפחה הוטיות ענק (Heptaxodontidae) - נכחדה
***על-משפחה Chinchilloidea
****משפחה צ'ינצ'יליים (Chinchillidae)
****משפחה Neoepiblemidae - נכחדה
****משפחה חולדות צ'ינצ'יל (Abrocomidae)

## גלריה

קובץ:Prehensile-tailed porcupine.jpg|סמרן ברזילאי
קובץ:Baumstachler.jpg|סמרן מקריס
קובץ:Nutria Myocastor coypus Wildpark Poing-09.jpg|נוטריה
קובץ:Patagonian Maras.jpg|מארות פטגוניות
קובץ:Paca.jpg|פקת השפילה
קובץ:Jutia.jpg|הוטיה קובנית
קובץ:Dasyprocta punctata (Gamboa, Panama).jpg|אגוטי מרכז אמריקני
קובץ:Rodent on a rock in South America-8.jpg|ויסקשה צפונית
קובץ:Görlitz - Tierpark - Weißschwanz-Stachelschwein (5).jpg|דרבן הודי
קובץ:Wildmeerschweinchen-06.jpg|קביה ברזילאית


## קישורים חיצוניים

* מאמר על הנדידה והסיווג של דמויי קביה

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1855
קטגוריה:טקסונים שתוארו בידי ג'ון פרידריך פון ברנדט